
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 24. septembrī
	
	Nr.
	500


	Par dzīvokļa īpašuma Nr. 32 Tallinas ielā 40, Jūrmalā, izsoles rezultātu apstiprināšanu un pirkuma līguma noslēgšanu
	(protokols Nr. 11, 28. punkts)


Jūrmalas dome 2026. gada 30. jūlijā pieņēma lēmumu Nr. 375 “Par dzīvokļa īpašuma Nr. 32 Tallinas ielā 40, Jūrmalā, pirmās izsoles atzīšanu par nenotikušu un otro izsoli”, kas paredz atsavināt, pārdodot otrā rakstiskā izsolē ar augšupejošu soli un tūlītēju samaksu Jūrmalas valstspilsētas pašvaldībai piederošo dzīvokļa īpašumu Nr. 32 Tallinas ielā 40, Jūrmalā, kadastra Nr. 1300 900 2571, kas sastāv no dzīvokļa Nr. 32 ar kopējo platību 76,9 m2, kopīpašuma 7690/394700 domājamām daļām no dzīvojamās mājas ar kadastra apzīmējumu 1300 020 3302 001 un kopīpašuma 7690/394700 domājamām daļām no zemesgabala ar kadastra apzīmējumu 1300 020 3302, kura kopējā platība ir 2223 m2, (turpmāk – dzīvokļa īpašums Nr. 32) apstiprināja otrās izsoles sākumcenu 45 840,00 euro, izsoles soli 3 209,00 euro un izsoles reģistrācijas maksu 140,00 euro, kā arī apstiprināja dzīvokļa īpašuma Nr. 32 rakstiskas izsoles noteikumus (turpmāk – izsoles noteikumi).

Jūrmalas valstspilsētas administrācijas telpās Jomas ielā 1/5, Jūrmalā, 2026. gada 16. septembrī notika dzīvokļa īpašuma Nr. 32 rakstiskā izsole, uz kuru pieteicās divi izsoles dalībnieki. Par izsoles uzvarētāju kļuva izsoles dalībnieks – Vārds Uzvārds, personas kods personas kods, (turpmāk arī – izsoles uzvarētājs) kura piedāvātā dzīvokļa īpašuma Nr. 32 cena ir 52 258,00 euro, kas paaugstināta par diviem izsoles soļiem.
Atbilstoši izsoles noteikumu 7.1. apakšpunktam izsoles dalībniekam, kurš nosolījis augstāko cenu, viena mēneša laikā no dzīvokļa īpašuma Nr. 32 izsoles dienas jāiemaksā visa pirkuma maksa, atrēķinot iemaksāto nodrošinājumu. Izsoles uzvarētājs Jūrmalas valstspilsētas administrācijas norēķinu kontā 2026. gada 17. augustā iemaksāja izsoles nodrošinājumu 4 584,00 euro un atlikušo pirkuma maksas daļu 47 674,00 euro iemaksāja 2026. gada 17. septembrī, līdz ar to saskaņā ar izsoles noteikumu 6.2. apakšpunktu ir pamats apstiprināt dzīvokļa īpašuma Nr. 32 izsoles rezultātus.

Ņemot vērā iepriekš minēto, pamatojoties uz Publiskas personas mantas atsavināšanas likuma 34. panta otro daļu, 36. panta pirmo daļu, izsoles noteikumu 6.2., 6.5. un 6.11. apakšpunktu un ņemot vērā Jūrmalas Mantas novērtēšanas un izsoļu komisijas 2026. gada 16. septembra sēdes lēmumu (protokols Nr. 8.2-7/30), Jūrmalas dome nolemj:

1. Apstiprināt 2026. gada 16. septembrī notikušās dzīvokļa īpašuma Nr. 32 izsoles rezultātus un pārdot dzīvokļa īpašumu Nr. 32 izsoles uzvarētājam – Vārds Uzvārds, personas kods personas kods, par pirkuma maksu 52 258,00 euro (piecdesmit divi tūkstoši divi simti piecdesmit astoņi euro un 00 centi).

2. Uzdot Jūrmalas valstspilsētas administrācijas Īpašumu pārvaldes Pašvaldības īpašumu nodaļai virzīt parakstīšanai dzīvokļa īpašuma Nr. 32 pirkuma līgumu.
3. Pilnvarot Jūrmalas valstspilsētas pašvaldības izpilddirektoru parakstīt dzīvokļa īpašuma Nr. 32 pirkuma līgumu.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

